
DR 30.11.2004 79 
 

Datuk Abdul Rahman bin Bakar:  Sememangnya kita tidak boleh 
memberhentikan kehadiran ataupun kebanjiran pendatang asing ini dengan serta-
merta, kerana ini memberikan kesan buruk kepada pertumbuhan ekonomi negara.  
Apabila sektor binaan, apabila sektor pembuatan, apabila sektor perkilangan dan 
apabila sektor perladangan tidak dihadiri oleh pekerja-pekerja asing, maka kita 
mempunyai masalah. 

Saya hendak memberi satu figure kepada Yang Berhormat supaya kita semua 
- bukan Yang Berhormat sahaja - dapat melihat masalah ini.  Umpamanya ada satu 
kekosongan dalam bidang pertanian dan perladangan, ada 87 lagi yang kosong, ada 
satu kekosongan dalam bidang pembinaan, ada lagi 55 yang kosong.  Ini dari segi 
nisbah dan ratio.  Apabila ada satu kekosongan dalam bidang pembuatan ada lagi 35 
yang kosong.  Tetapi kalau dalam bidang-bidang profesional  beribu yang minta boleh 
dikatakan 1,000 lebih yang minta ada satu dua sahaja yang kosong.  Itu keadaan yang 
berlaku dalam soal pekerjaan di Malaysia. 

Walau bagaimanapun, pihak Kementerian sebagaimana yang diminta 
menjalankan langkah-langkah berikut untuk mengatasi…. 

Dato' Paduka Haji Badruddin bin  Amiruldin: [Bangun]  

Datuk Abdul Rahman bin Bakar:  Sedikit lagi boleh tidak?  Lepas ini you 
ambil, Jerai gunung tidak mengapa, dia tidak jatuh.  Itu di antara langkah-langkah kita 
memperbanyakkan pusat-pusat latihan sama ada ILP sama ada Advance Technology 
Center, sama ada CIAST dan juga kita menambahkan pusat-pusat yang lain bagi 
memastikan tenaga-tenaga kerja yang mahir yang mencukupi dapat dikeluarkan oleh 
negara.  Buat masa sekarang kita mempunyai tenaga kerja yang dilatih adalah lebih 
kurang 12,000 orang setahun. 

Menjelang 2005 tenaga-tenaga kerja yang terlatih secara profesional dalam 
bidang diploma dan juga persijilan ada 54 kursus di situ dan seramai lebih kurang 
20,000 orang.  Itu langkah pertama.  Langkah yang kedua kita menggalakkan syarikat-
syarikat ini mengambil pekerja-pekerja tempatan.  Langkah yang ketiga mengadakan 
penguatkuasaan dan juga peraturan di mana sehingga hari ini iaitu satu peraturan 
dikenakan sekurang-kurangnya mana-mana syarikat yang ada di Malaysia ini 
mengambil sekurang-kurangnya 50% pekerja tempatan, lebihnya barulah pekerja 
asing. 

Saya hendak mengesyorkan di sini kepada Ahli Parlimen yang ada dalam 
Dewan ini, mana-mana syarikat ataupun majikan yang mengambil pekerja-pekerja 
asing lebih daripada 50%, beritahu, report kepada kita termasuk Jerai yang telah 
membuat satu kenyataan dahulu bahawa berapa syarikat di Kedah telah mengambil 
hampir 90% pekerja asing.  Minta maaf Yang Berhormat, ini bukan hendak mengatakan 
kepada Yang Berhormat.  Itu tidak betul.   

 Kita sudah siasat, boleh dikatakan syarikat yang didakwa itu ada lebih 
daripada 80% pekerja-pekerja tempatan.  Satu lagi cara kita mengatasi pekerja-pekerja 
ini supaya pekerja asing tidak datang iaitu mengadakan cara-cara pengendalian mesin 
ataupun jentera secara automasi iaitu tidak melibatkan banyak pekerja tetapi 
penggunaan jentera itu akan mengehadkan bilangan pekerja.  Itu di antara langkah-
langkah yang kita ambil.   

Silakan, Yang Berhormat bagi Jerai.  

 Dato' Paduka Haji Badruddin bin Amiruldin:  Terima kasih Tuan Pengerusi, 
terima kasih Timbalan Menteri.  Saya hendak tanya daripada kementerian ini iaitu 
perancangan masa hadapan negara kita ini.  Sampai bilakah kita hendak membuka 
pintu ini kepada pekerja-pekerja asing masuk ke negara kita?  Kita mesti ada satu 
target date ataupun satu tarikh atau tahun di mana kita kekalkan bahawa sampai tarikh 
ini, kita tidak boleh menerima lagi pekerja-pekerja asing.  Dan saya hendak tahu 
daripada Timbalan Menteri, adakah Timbalan Menteri sedar bahawa banyak orang 
mengatakan di dalam negara kita sendiri, masih tidak ada peluang pekerjaan.  Kita 
mengatakan yang masuk dari luar ini adalah pekerja-pekerja yang mahir dan pekerja-
pekerja yang terlatih.  Takkan berniaga di kedai roti canai, dok lap meja, dok angkat 
pinggan, tanya hendak minum apa itu, dikira pekerja mahirkah itu?  Ataupun kita 
hendakkan kerja-kerja pembangunan ini, itu bukan pekerja mahir.  Kuli kang itu!  
Ataupun kerja-kerja macam di ladang dan sebagainya.   



Datuk Abdul Rahman bin Bakar: Sememangnya kita tidak boleh memberhentikan kehadiran ataupun kebanjiran pendatang asing ini dengan serta- merta, kerana ini memberikan kesan buruk kepada pertumbuhan ekonomi negara. Apabila sektor binaan, apabila sektor pembuatan, apabila sektor perkilangan dan apabila sektor perladangan tidak dihadiri oleh pekerja-pekerja asing, maka kita mempunyai masalah. Saya hendak memberi satu figure kepada Yang Berhormat supaya kita semua - bukan Yang Berhormat sahaja- dapat melihat masalah ini. Umpamanya ada satu kekosongan dalam bidang pertanian dan perladangan, ada 87 lagi yang kosong, ada satu kekosongan dalam bidang pembinaan, ada lagi 55 yang kosong. Ini dari segi nisbah dan ratio. Apabila ada satu kekosongan dalam bidang pembuatan ada lagi 35 yang kosong. Tetapi kalau dalam bidang-bidang profesional beribu yang minta boleh dikatakan 1,000 lebih yang minta ada satu dua sahaja yang kosong. Itu keadaan yang berlaku dalam soal pekerjaan di Malaysia. Walau bagaimanapun, pihak Kementerian sebagaimana yang diminta menjalankan langkah-langkah berikut untuk mengatasi.... Dato' Paduka Haji Badruddin bin Amiruldin: [Bangun]. Datuk Abdul Rahman bin Bakar: Sedikit lagi boleh tidak? Lepas ini you ambil, Jerai gunung tidak mengapa, dia tidak jatuh. Itu di antara langkah-langkah kita memperbanyakkan pusat-pusat latihan sama ada ILP sama ada Advance Technology Center, sama ada CIAST dan juga kita menambahkan pusat-pusat yang lain bagi memastikan tenaga-tenaga kerja yang mahir yang mencukupi dapat dikeluarkan oleh negara. Buat masa sekarang kita mempunyai tenaga kerja yang dilatih adalah lebih kurang 12,000 orang setahun. Menjelang 2005 tenaga-tenaga kerja yang terlatih secara profesional dalam bidang diploma dan juga persijilan ada 54 kursus di situ dan seramai lebih kurang 20,000 orang. Itu langkah pertama. Langkah yang kedua kita menggalakkan syarikat- syarikat ini mengambil pekerja-pekerja tempatan. Langkah yang ketiga mengadakan penguatkuasaan dan juga peraturan di mana sehingga hari ini iaitu satu peraturan dikenakan sekurang-kurangnya mana-mana syarikat yang ada di Malaysia ini mengambil sekurang-kurangnya 50% pekerja tempatan, lebihnya barulah pekerja asing. Saya hendak mengesyorkan di sini kepada Ahli Parlimen yang ada dalam Dewan ini, mana-mana syarikat ataupun majikan yang mengambil pekerja-pekerja asing lebih daripada 50%, beritahu, report kepada kita termasuk Jerai yang telah membuat satu kenyataan dahulu bahawa berapa syarikat di Kedah telah mengambil hampir 90% pekerja asing. Minta maaf Yang Berhormat, ini bukan hendak mengatakan kepada Yang Berhormat. Itu tidak betul. Kita sudah siasat, boleh dikatakan syarikat yang didakwa itu ada lebih daripada 80% pekerja-pekerja tempatan. Satu lagi cara kita mengatasi pekerja-pekerja ini supaya pekerja asing tidak datang iaitu mengadakan cara-cara pengendalian mesin ataupun jentera secara automasi iaitu tidak melibatkan banyak pekerja tetapi penggunaan jentera itu akan mengehadkan bilangan pekerja. Itu di antara langkah- langkah yang kita ambil. Silakan, Yang Berhormat bagi Jerai. Dato' Paduka Haji Badruddin bin Amiruldin: Terima kasih Tuan Pengerusi, terima kasih Timbalan Menteri. Saya hendak tanya daripada kementerian ini iaitu perancangan masa hadapan negara kita ini. Sampai bilakah kita hendak membuka pintu ini kepada pekerja-pekerja asing masuk ke negara kita? Kita mesti ada satu target date ataupun satu tarikh atau tahun di mana kita kekalkan bahawa sampai tarikh ini, kita tidak boleh menerima lagi pekerja-pekerja asing. Dan saya hendak tahu daripada Timbalan Menteri, adakah Timbalan Menteri sedar bahawa banyak orang mengatakan di dalam negara kita sendiri, masih tidak ada peluang pekerjaan. Kita mengatakan yang masuk dari luar ini adalah pekerja-pekerja yang mahir dan pekerja- pekerja yang terlatih. Takkan berniaga di kedai roti canai, dok lap meja, dok angkat pinggan, tanya hendak minum apa itu, dikira pekerja mahirkah itu? Ataupun kita hendakkan kerja-kerja pembangunan ini, itu bukan pekerja mahir. Kuli kang itu! Ataupun kerja-kerja macam di ladang dan sebagainya.